Rezerwat przirody Łynżczok

Rezerwat Przirody Łynżczok – rezerwat przirody pora kilomyjtrůw za Raciborzym. Je sam uńikalno na Ślůnsku fauna i flora. Żyje sam i lynguje śe połowa zortůw ptokůw, kere żyjům we cołkij Polsce.

Wszyjskich zortůw źelin a gadźin je cało mocka. Do śe sam trefić borsuka, zygzakowato żmija, rybitwy i perkozy, czornygo boćana, bjelika i mocka inkszych.

Cołki rezerwat mo wele szterysta hektarów. Sześćdźeśůnt procynt to sům stawy. Je ich uośym i kożdy mo inksze mjano. Cołko reszta to lasy i łůnki.


Bez Łynżczok przechodzům dwa szlaki turystyczne i droga po kerej do śe pojeździć na kole.

 Gyszichta 
To wszysko powstoło wele trzinostego stolećo, kej zakůnńiki zaczły bajstlować szlojzy i groble we starorzeczu Uodry.

Moc stromůw, kere rosnům we rezerwacie mo przeszło sto lot, a wjela śńich (przeważnie dymby) majům uůn. trzista, szterysta lot.


Bez Łynżczok jechoł tyż na Wjedyń polski krůl Jůn III Sobjeski i posadźył, kej legynda pado, pora dymbůw lo erbńizy. Polowoł tyż na tych terynach cysorz niymiecki Wiluś II. Gryfny Ślonsk - Rezerwat Łynżczok
Łynżczok je uoficjolnym rezerwatym uod 23 styczńa 1957 roku.Zarządzenie (...) dla rezerwatu przyrody Łężczak .

 Przipisy 

 Necowe uodwołańo 
  Gryfny Ślonsk - Rezerwat Łynżczok

Raćibůrz